กฎกระทรวงสำมะโนธุรกิจและอุตสาหกรรม พ.ศ. 2568
ประกาศวันที่ 2025-06-09

content: กฎกระทรวง สำมะโนธุรกิจและอุตสาหกรรม พ.ศ. ๒๕๖๘
content: อาศัยอำนาจตามความในมาตรา ๙ และมาตรา ๒๒ วรรคหนึ่ง แห่งพระราชบัญญัติสถิติ พ.ศ. ๒๕๕๐ รัฐมนตรีว่าการกระทรวงดิจิทัลเพื่อเศรษฐกิจและสังคมออกกฎกระทรวงไว้ ดังต่อไปนี้
sectionNo: 1
content: ข้อ ๑ กฎกระทรวงนี้ให้ใช้บังคับตั้งแต่วันที่ ๑ มกราคม พ.ศ. ๒๕๖๙ เป็นต้นไป
sectionNo: 2
content: ข้อ ๒ กฎกระทรวงนี้ให้มีอายุสิบปี
sectionNo: 3
content: ข้อ ๓ ให้สำนักงานสถิติแห่งชาติทำสำมะโนธุรกิจและอุตสาหกรรม เพื่อเก็บรวบรวมข้อมูลเกี่ยวกับเรื่องดังต่อไปนี้ เพื่อนำมาประมวลผลเป็นข้อมูลสถิติเป็นรายสาขาธุรกิจและอุตสาหกรรม และประมวลผลเป็นข้อมูลในการวางนโยบายและแผนพัฒนาเศรษฐกิจ อุตสาหกรรม และธุรกิจของประเทศ (๑) จำนวนและขนาดของสถานประกอบการ (๒)
sectionNo: 3
content: ประเภทธุรกิจและอุตสาหกรรม (๓) ลักษณะเชิงเศรษฐกิจและสังคมของสถานประกอบการ (๔) จำนวนคนทำงานและค่าตอบแทนของสถานประกอบการ (๕) ผลผลิต รายรับ และค่าใช้จ่ายของสถานประกอบการ (๖) มูลค่าของสินทรัพย์ถาวรของสถานประกอบการ (๗) ข้อมูลอื่น ๆ ที่เกี่ยวข้องกับธุรกิจและอุตสาหกรรม
sectionNo: 4
content: ข้อ ๔ เขตท้องที่ที่ทำสำมะโนธุรกิจและอุตสาหกรรม ได้แก่ ทุกเขตท้องที่ทั่วราชอาณาจักร
sectionNo: 5
content: ข้อ ๕ ให้ผู้ประกอบการหรือผู้ซึ่งได้รับมอบหมายจากผู้ประกอบการของสถานประกอบการทุกแห่งที่อยู่ในเขตท้องที่ตามข้อ ๔ เป็นผู้ให้ข้อมูลแก่พนักงานเจ้าหน้าที่ โดยการให้สัมภาษณ์ ตอบแบบสอบถามผ่านระบบเครือข่ายอิเล็กทรอนิกส์ หรือด้วยวิธีการอื่นตามที่ผู้อำนวยการสำนักงานสถิติแห่งชาติประกาศกำหนด
sectionNo: 6
content: ข้อ ๖ ให้สำนักงานสถิติแห่งชาติเป็นหน่วยงานผู้รับผิดชอบทำสำมะโนธุรกิจและอุตสาหกรรมตามกฎกระทรวงนี้
content: ให้ไว้ ณ วันที่ ๒๒ พฤษภาคม พ.ศ. ๒๕๖๘ ประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรจัดทำสำมะโนธุรกิจและอุตสาหกรรมในทุกเขตท้องที่ทั่วราชอาณาจักร เพื่อเก็บรวบรวมข้อมูลเกี่ยวกับจำนวนและขนาดของสถานประกอบการ ประเภทธุรกิจและอุตสาหกรรม ลักษณะเชิงเศรษฐกิจและสังคมของสถานประกอบการ จำนวนคนทำงาน ค่าตอบแทน ผลผลิต รายรับ
content: ค่าใช้จ่าย และมูลค่าของสินทรัพย์ถาวรของสถานประกอบการ รวมทั้งข้อมูลอื่น ๆ ที่เกี่ยวข้องกับธุรกิจและอุตสาหกรรม และประมวลผลเป็นข้อมูลสถิติเป็นรายสาขาธุรกิจและอุตสาหกรรม เพื่อใช้เป็นข้อมูลในการวางนโยบายและแผนพัฒนาเศรษฐกิจ อุตสาหกรรม และธุรกิจของประเทศ จึงจำเป็นต้องออกกฎกระทรวงนี้